L'Ajuntament de Sagunt sol·licitarà una reunió amb la direcció general de Costes per a tractar les solucions a la situació de les platges d’Almardà, Corinto i Malva-rosa
25 de setembre 2020

  

![](/media/oh2nfub3/51c_reunion-asociacion-vecinos-almarda-4.jpg)  
  

Membres de l'Associació de Veïns d’Almardà, Corinto i Malva-rosa s'han reunit este matí amb l'alcalde de Sagunt, Darío Moreno, i els regidors de l'Equip de Govern, el delegat de Platges, Roberto Rovira i el tinent d’alcalde d’Almardà, Pepe Gil, per a traslladar-los la seua preocupació per les actuacions en les costes del sud de Castelló que ha anunciat el Ministeri de Transició Ecològica i que afecten les platges del nord de la nostra ciutat. 

  

Tal com ha anunciat el primer edil l'associació ha demanat que se sol·licite una reunió amb la direcció general de Costes per a intentar explicar la situació i el que preocupa els veïns i veïnes de la zona «**per a obtindre una resposta satisfactòria ja que considerem que fins ara no l'hem rebuda malgrat que ja en el seu moment vam fer al·legacions al projecte, perquè pensàvem en l'impacte negatiu que podia tindre sobre les nostres platges**». L'alcalde ha continuat explicant que en eixes al·legacions es demanava que el projecte per a les platges d’Almardà, Corinto i Malva-rosa estiguera abans d'iniciar el projecte d'Almenara i malgrat que este últim contínua «**nosaltres encara no tenim respostes**».

  

En el cas de no rebre una resposta satisfactòria en la reunió o bé siga una resposta negativa per part del Ministeri, ha manifestat l'alcalde, «**plantejarem paral·lelament continuar amb la via administrativa i presentar un recurs contra el projecte d'Almenara perquè entenem que no dona resposta a les nostres preocupacions i la prioritat d'aquest Equip de Govern és el benestar dels nostres ciutadans i ciutadanes, així com protegir eixos espais naturals que considerem que el Ministeri no està tractant de manera adequada. Volem una resposta i una solució per a les nostres platges en el menor temps possible**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-sol-licitarà-una-reunió-amb-la-direcció-general-de-costes-per-a-tractar-les-solucions-a-la-situació-de-les-platges-d-almardà-corinto-i-malva-rosa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-sol-licitarà-una-reunió-amb-la-direcció-general-de-costes-per-a-tractar-les-solucions-a-la-situació-de-les-platges-d-almardà-corinto-i-malva-rosa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-sol-licitarà-una-reunió-amb-la-direcció-general-de-costes-per-a-tractar-les-solucions-a-la-situació-de-les-platges-d-almardà-corinto-i-malva-rosa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-sol-licitarà-una-reunió-amb-la-direcció-general-de-costes-per-a-tractar-les-solucions-a-la-situació-de-les-platges-d-almardà-corinto-i-malva-rosa/)